cyanic-selkie/wikianc huggingface dataset:
Սպիտակ շնաձուկ
Փոխհարաբերություններ մարդու հետ
Մեկ այլ վարկածի համաձայն՝ շնաձկան հարձակումից հետո մարդիկ կարողանում են ողջ մնալ հանկարծակի հարվածելով և վախեցնելով շնաձկանը։ Հարկ է նշել, որ շնաձկան հարձակումից հիմնականում մահանում են միայնակ սուզորդները, եթե սուզորդները գտնվում են խմբով հնարավոր է խուսափել մահից։ Ինչպես այլ կենդանիների որսի ժամանակ, շնաձուկը կծում է մարդուն և սպասում, որ նա արյունահոսի և մահանա, սակայն եթե հարձակված մարդու մոտակայքում այլ մարդիկ կան, նա կարող է փրկվել։ Մարդկային զոհեր գրանցվում են հիմնականում արյունահոսության պատճառով ։
Շնաձկները հազվադեպ հարձակվում են նավակների վրա և նույնիսկ խորտակում դրանք։ 20-րդ դարի 108 դեպքերից 5-ը կապված են եղել կայակների հետ ։ Եզակի դեպքերում, շնաձուկը հարձակվել է 10 մ երկարությամբ նավի վրա։ Հիմնականում հարվածում է կողքից։ Հարվածը կարող է այնքան ուժգին լինել, որ մարդիկ դուրս թռչեն տախտակամածից։ 1936 թվականին շնաձուկը ցատկել է հարավաֆրիկյան ձկնորսական «Lucky Jim» նավի տախտակամածի վրա՝ խմբի անդամներին նետելով ջուրը։ Ենթադրվում է, որ այդպիսի հարձակումը կապված է եղել նավի առաջացրած էլեկտրական դաշտի հետ ։
Սպիտակ շնաձկները անազատության մեջ
1984 թվականին Կալիֆոռնիայի Monterey Bay Aquarium օկեանարիա տեղափոխեցին մի սպիտակ շնաձուկ, որը մահացավ 10 օր անց։ 2003 թվականի հուլիսին օկեանարիումի հետազոտողները բռնեցին սպիտակ շնաձուկ և պահեցին նրան 5 օր մեծ արգելախցում՝ Մալիբուից ոչ հեռու։ Նախքան նրան բաց թողնելը, հետազոտողներին հաջողվեց կերակրել շնաձկանը ։ Մինչև 2004 թվականի սեպտեմբեր ամիսը ոչ մի օկեանարիումի չէր հաջողվել պահել շնաձկանը երկարատև ժամանակահատվածով։ Երիտասարդ էգը, որը բռնվել էր Վենտուրայում, Monterey Bay Aquarium օկեանարիումի ակվարիումներից մեկում՝ Outer Bay (3․800․000 լիտր տարողություն) ապրեց 198 օր, ապա ազատ արձակվեց 2005 թվականի մարտին։ Նրան հետևում էին 30 օր շարունակ ։ 2006 թվականի օգոստոսի 31-ին ակվարիումում տեղավորեցին Սանտա Մոնիկա նեղուցի արտաքին մասում բռնած երիտասարդ արուին ։ Նրա առաջին սնունդը 2006 թվականի սեպտեմբերի 8-ին տրված սաղմոնի մի մեծ կտոր էր։ Հենց այդ օրը չափվել է նրա երկարությունը՝ նա ուներ 1.7 մետր երկարություն և 47 կգ քաշ։ Շնաձուկը ազատ արձակվեց 137 օր անց։
Երրորդ սպիտակ շնաձուկը, որը հայտնվեց «Monterey Bay Aquarium» օկեանարիումում երիտասարդ արուն էր։ Նա ապրեց այդտեղ 162 օր՝ 2007 թվականի օգոստոսի 27-ից մինչև 2008 թվականի փետրվարի 5-ը։ Վերաբնակեցման պահին նա ուներ 1,4 մ երկարություն և 30,6 կգ քաշ, իսկ ազատ արձակման պահին 1.8 մ երկարություն և 64 կգ քաշ։ 2008 թվականի օգոստոսի 27-ին «Outer Bay» ակվարիում բերվեց սպիտակ շնաձկան երիտասարդ էգ։ Չնայած նրան, որ շնաձուկը շատ ակտիվ շարժվում էր, միայն մեկ անգամ հաջողվեց կերակրել նրան, և 2008 թվականի սեպտեմբերի 7-ին նա ազատ արձակվեց ։ 2008 թվականի վերջին այս ակվարիում բերված մեկ այլ էգ շնաձուկ։ 2009 թվականի նոյեմբերին այն ազատ է արձակվում, սակայն 2010 թվականի մարտին մահանում է Մեքսիկայի ափերի մոտ՝ խճճվելով ձկնորսական ցանցում ։ 2011 թվականի օգոստոսի 18-ին «Monterey Bay Aquarium» օկեանարիումի «Open Sea» ակվարիումում հայտնվեց ևս մեկ շնաձուկ։ Նա ուներ 1,4 մ երկարություն և բռնվել էր Մալիբուի ջրերում։ Նույն թվականի նոյեմբերին նա ազատ է արձակվում։
Անազատության մեջ գտնվող շնաձկներից, հավանաբար, ամենահայտնին եղել է Սենդի անունով շնաձուկը, որը 1980 թվականին պահվում էր Սան Ֆրանցիսկոյում՝ Կալիֆոռնիայի գիտությունների ակադեմիայում։ Նրան ազատ են արձակում, քանի որ նա չէր սնվում և բախվում էր ակվարիումի պատերին ։
Սպիտակ շնաձկներ և էկոզբոսաշրջություն
Շնաձկներին ուսումնասիրելու համար վանդակի օգտագործումը ավելի բնորոշ է Ավստրալիայի, ՀԱՀ-ի, Գվադալուպա կղզու, Ստորին Կալիֆոռնիայի ջրերի համար, որտեղ շնաձկները շատ հաճախ են հանդիպում։ Ներկայումս տուրիզմի այս ճյուղն ունի շատ մեծ պահանջարկ ։ Նախ և առաջ շնաձկներին գրավելու համար ծով է նետվում սնունդ։ Դրա համար սուզակը մսով սուզվում է ջուրը, իհարկե վանդակի մեջ, ապա մյուս կազմակերպիչը, քաշելով թելը, հեռացնում է սնունդը սուզորդից։ Ներկայումս Գվադալուպայի ափերի մոտ արգելված է խայծի կիրառումը, իսկ հայտնի կազմակերպությունները հրաժարվել են այդ պրակտիկայից։ Ավստրալիայում և ՀԱՀ-ում օպերատորները շարունակում են օգտվել խայծերից, որոնք ունեն մաշկոտանու տեսք ։ Զբոսաշրջական կազմակերպությունները, որոնք կազմակերպում են այդպիսի զվարճալիքներ, հավատացնում են, որ ավելի հավանական է, որ մարդ տուժի կայծակի հարվածից, քան շնաձկան հարձակումից ։ Նրանք կարծում են, որ խայծ օգտագործելու արգելքը դնելուց առաջ պետք է կատարել հետազոտություններ, որոնք կապացուցեն, որ դա խանգարում է շնաձկների բնականոն կենսագործունեությանը ։ Հնարավոր է՝ ապագայում այդպիսի կենտրոններ ստեղծվեն այնտեղ, որտեղ շնաձկներն առանց այդ էլ հավաքվում են։ Պետության կողմից արտոնագրային իրավունքի ներմուծումը կարող է մեծ ներդրում ունենալ այս հարցի լուծման գործում ։
Զբոսաշրջային բիզնեսով զբաղվող կազմակերպությունները շահագրգռված են պահպանել զվարճանքի այս տեսակը։ Ձնաձկան ծնոտները կարող են վաճառվել 20․000 ֆունտ ստեռլինգով, կենդանի շնաձուկն ավելի մեծ գին ունի։ Օրինակ՝ Գանսաբեում (ՀԱՀ) տուրիզմի այդ ձևի համար տախտակամած են բարձրանում 30 տուրիստ։ Սուզվելու գինը տատանվում է £50-150 սահմաններում։ Այդպիսով կենդանի շնաձուկը կարող է օրական £9․000-27․000 շահույթ բերել ։
Տեսակի պահպանում
Սպիտակ շնաձկների պոպուլյացիայի մասին ճշգրիտ տեղեկությունները բացակայում են, սակայն տեսակը համարվում է խոցելի ։ Շնաձկներին հաճախ որսում են մինչև ուշ վրա հասնող վերարտադրողական տարիքը, որի պատճառով տեսակի վերականգնումը դանդաղ է ընթանում։
Ըստ 2010 թվականի մի հետազոտության գնահատականի՝ ամբողջ աշխարհում մնացել է մոտ 3500 առանձնյակ, ըստ մեկ այլ 2014 թվականի գնահատականի՝ պոպուլյացիայի թվաքանակը վերջին տասնամյակի ընթացքում նվազելուց հետո, կրկին աճել է, և միայն Կալիֆոռնիայի ափերի մոտ կա 2000 առանձնյակ՝ 10 անգամ ավելի շատ քան գնահատվել էր նախորդ հետազոտության ժամանակ՝ 219 :
Պիտեր Բենչիլի նորավեպի և Սթիվեն Սպիլբերգի «Ծնոտներ» բլոկբասթերի հրապարակումից հետո հասարակությունը սպիտակ շնաձկներին դիտում էր որպես դաժան մարդասպաններ։ Զգալով իր սխալը՝ Պիտեր Բենչլին դարձավ սպիտակ շնաձկների ակտիվ պաշտպան ։ Հաճախ շնաձկները հայտնվում են ձկնորսական ցանցերում։ Այդ դեպքերից շատերն ավարտվում են կենդանու վախճանով, քանի որ նա ստանում է լուրջ վնասվածքներ։ Սպիտակ շնաձկների ծնոտները թանկարժեք են, և երբեմն որսը հենց դրա համար էլ կատարվում է։ Ավանդաբար շատ շրջաններում նրանց համարում են ձկնային պաշարների ոչնչացնողներ, սակայն նրանք սնվում են մաշկոտանիներով, որոնք սնվում են ձկներով, այսինքն շնաձկները ընդհակառակը օգտակար են ։ Նույնիսկ մի քանի առանձնյակների առանձնացումը կամ սպանությունը կարող է լուրջ հետևանքներ թողնել էկոհամակարգի վրա, օրինակ՝ Ֆարերյան կղզիներում 4 սպիտակ շնաձկների որսը ։ Այս տեսակին սպառնում է նաև շրջակա միջավայրի ախտոտումը։ ՀԱՀ-ում ծնոտները կարող են արժենալ 20․000-50․000, իսկ մեկ ատամը՝ 600-800 ԱՄՆ դոլար։ Բարձր են գնահատվում նաև լողակները (մեկ զույգը՝ 1․000 ԱՄՆ դոլար)։ Այսպիսի բարձր գները բերում են օրինախախտումների և գերշահույթ ստանալու միտումների ։ Հարավային Ավստրալիայում վերջերս կատարված հետազոտությունները ցույց տվեցին, որ որոշ առանձնյակներ բռնվում են արդեն երկրորդ անգամ (4-6%), որը խոսում է տեսակի հնարավոր վտանգվածության մասին ։ 1992-1994 թվականներին նշված սպիտակ շնաձկների 40%-ը կրկին հանդիպում են Դայեր Այլենդում։ Ավստրալիական և հարավաֆրիկյան հետազոտությունները ցույց տվեցին, որ շնաձկները պարբերաբար վերադառնում են նույն վայրերը ։
Սպիտակ շնաձկան որսի արգելման օրենքն ընդունել է միայն Ավստրալիան։ 2002 թվականին սպիտակ շնաձկան պաշտպանությունը ամփոփվեց Բոննի կոնվեկցիայի դրույթներում։ Բնության պահպանության միջազգային միությունը նրան տվել է «խոցելի» կարգավիճակ ։
Տեսանյութեր
Կատեգորիա:Ծովատառեխային շնաձկներ Կատեգորիա:Ծովային կենդանիներ
(3158) Անգա
(3158) Անգա (Anga), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,548964 ա. մ., առավելագույնը մոտենում է 2,288 ա. մ. հեռավորության վրա և հեռանում 2,81 ա. մ. ։ Արեգակի շուրջ մեկ ամբողջական պտույտ է կատարում 1486,43 երկրային օրվա ընթացքում, իր ուղեծրով շարժվելով միջինում 0,242191 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,57° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սանի Բեչիրովիչ
Սանի Բեչիրովիչ (Sani Bečirovič, սերբախորվաթերեն՝ Sani Bećirović, ), սլովենացի նախկին բասկետբոլիստ։ Ներկա պահին զբաղեցնում է հունական «Պանատինաիկոս» ակումբի օգնական մարզիչ պաշտոնը։
Արտաքին հղումներ
Կատեգորիա:Սլովենացի բասկետբոլիստներ
Տաթևիկ Գասպարյան
Տաթևիկ Մաթևոսի Գասպարյան, հայ պետական և քաղաքական գործիչ, ՀՀ ԱԺ 7-րդ գումարման պատգամավոր ։
Կենսագրություն
Ծնվել է 1983 թվականի մայիսի 10-ին Արարատի մարզի Շահումյան գյուղում։ 2005 թվականին ավարտել է Երևանի Վալերի Բրյուսովի անվան պետական լեզվաբանական համալսարանի օտար լեզուների ֆակուլտետը։ Անգլերենի և իսպաներենի մասնագետ, ուսուցիչ։ Ներկայումս Երևանի Վալերի Բրյուսովի անվան պետական լեզվահասարակագիտական համալսարանի անգլերենի ամբիոնի հայցորդ է ։ Վերապատրաստվել է «Ինթերնեյշնլ Հաուս» լեզվի ուսուցման կենտրոնում։ 2015 թվականին մասնակցել է Քեմբրիջի համալսարանի SELTA (մեծահասակների անգլերենի դասավանդում) ծրագրի դասընթացին։ 2005-2006 թվականներին Օհանյան վարժարանում եղել է անգլերենի ուսուցչուհի։ 2006 թվականից՝ Եվրասիա միջազգային համալսարանի, 2018 թվականից «Նորարարական կրթություն» հիմնադրամի դասախոս է։ 2016 թվականից «Հասարակության զարգացմանն աջակցող կանանց ասոցիացիա»  հասարակական կազմակերպության  անդամ է։ 2018 թվականի դեկտեմբերի 9-ին ընտրվել է ԱԺ պատգամավոր «Իմ քայլը» կուսակցությունների դաշինքի թիվ 5 ընտրատարածքի տարածքային ընտրական ցուցակով ։ Գիտական 6 հոդվածի հեղինակ է։ Ամուսնացած է, ունի երեք զավակ։
Ծանոթագրություններ
Կատեգորիա:ՀՀ ԱԺ 7-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:Մայիսի 10 ծնունդներ Կատեգորիա:1983 ծնունդներ Կատեգորիա:Հայ պետական գործիչներ Կատեգորիա:ԵՊԼՀ շրջանավարտներ Կատեգորիա:Քաղաքացիական պայմանագիր կուսակցության անդամներ
Սևանդալու
Սևանդալու, գյուղ Արևմտյան Հայաստանում, Էրզրումի վիլայեթի Այնթապի գավառակում ։ Գտնվում էր գավառակի ծայր հարավում, որի պատճառով երբեմն գյուղն ընդգրկել են Մանազկերտի գավառակի կազմում։
Բնակչություն
XX դարի սկզբին ուներ 28 տուն քուրդ բնակիչ ։
Ժոնաթան Իկոնե
Պարի Սեն-Ժերմեն
Իկոնեն Պարի Սեն-Ժերմենի ակադեմիայի սան է ։ Իր առաջին պայմանագիրը կնքեց 2016 թվականի հունիսի 11-ին ։ Պրոֆեսիոնալ դեբյուտը նշեց 2016 թվականի սեպտեմբերի 28-ին՝ փոխարինման մտնելով Չեմպիոնների Լիգայի խմբային փուլի Լուդոգորեցի դեմ խաղում ։ Առաջին հանդիպումը Լիգա 1-ում անցկացրեց հոկտեմբերի 1-ին՝ փոխարինելով Անխել դի Մարիային Բորդոյի դեմ խաղում ։ Պարի Սեն-Ժերմենի կազմում Իկոնեն անցկացրեց 7 հանդիպում։
2017 թվականի հունվարի 18-ին Իկոնեն մինչև մրցաշրջանի ավարտը վարձավճարով միացավ Մոնպելիեին   ։ Իր դեբյուտը նշեց հունվարի 21-ին՝ թիմի մեկնարկային կազմում խաղադաշտ դուրս գալով Մեցի դեմ խաղում ։ Իր առաջին գոլը պրոֆեսիոնալ կարիերայում խփեց ապրիլի 8-ին՝ Կանի դեմ խաղում ։ Հուլիսի 7-ին Մոնպելիեն երկարաձգեց Իկոնեի վարձավճարը 1 տարով  ։ Դեկտեմբերի 20-ին ֆրանսիացին գոլի հեղինակ դարձավ Բորդոյի դեմ խաղում՝ օգնելով իր թիմին հաղթել 2-0 հաշվով ։ 2018 թվականի փետրվարի 7-ին նա գոլ խփեց Ֆրանսիայի լիգայի գավաթի Օլիմպիկ Լիոնի դեմ խաղում ։ Մոնպելիեի կազմում Իկոնեն անցկացրեց 37 հանդիպում՝ դառնալով 3 գոլի և 2 գոլային փոխանցման հեղինակ։
Լիլ
2018 թվականի հուլիսի 1-ին Իկոնեն 5 տարվա պայմանագիր կնքեց Լիլի հետ   ։ Իր դեբյուտը ակումբի կազմում նշեց օգոստոսի 11-ին՝ փոխարինելով Յասին Բենզիային Ռենի դեմ խաղում ։ Իր առաջին գոլը խփեց սեպտեմբերի 22-ին՝ Նանտի դեմ խաղում   ։ 2019 թվականի փետրվարի 22-ին Իկոնեն գոլ խփեց Ստրասբուրգի դեմ խաղում, իսկ հանդիպումն ավարտվեց 1-1 հաշվով ։ Ապրիլի 14-ին նա 2 գոլային փոխանցում տվեց Պարի Սեն-Ժերմենի դեմ խաղում՝ օգնելով Լիլին հաղթել 5-1 հաշվով  ։ Մայիսի 18-ին ֆրանսիացին գոլի և գոլային փոխանցման հեղինակ դարձավ Անժեի դեմ խաղում ։ 2018–19 մրցաշրջանում Իկոնեն անցկացրեց 41 հանդիպում՝ դառնալով 3 գոլի և 10 գոլային փոխանցման հեղինակ ։
2019 թվականի սեպտեմբերի 22-ին Իկոնեն գոլ խփեց Ռենի դեմ խաղում, իսկ հանդիպումն ավարտվեց 1-1 հաշվով ։ Իր առաջին գոլը եվրոպական առաջնություններում խփեց հոկտեմբերի 23-ին՝ Չեմպիոնների Լիգայի խմբային փուլի Վալենսիայի դեմ խաղում ։ Դեկտեմբերի 3-ին ֆրանսիացին խփեց Օլիմպիկ Լիոնի դեմ հանդիպման միակ գնդակը՝ 1-0 հաշվով հաղթանակ պարգևելով Լիլին ։ Դեկտեմբերի 13-ին Իկոնեն գոլի և գոլային փոխանցման հեղինակ դարձավ Մոնպելիեի դեմ խաղում՝ օգնելով իր թիմին հաղթել 2-1 հաշվով ։
Միջազգային կարիերա
Իկոնեն իրավասու էր ներկայացնել Ֆրանսիան և Կոնգոյի Դեմոկրատական Հանրապետությունը միջազգային ասպարեզում ։ Նա հանդես է եկել Ֆրանսիայի բոլոր տարիքային երիտասարդական հավաքականներում։ 2015 թվականի մայիսին Իկոնեն Մ17 հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով բոլոր 6 խաղերում և դառնալով 3 գոլի և գոլային փոխանցման հեղինակ ։ Նա ընդգրկվեց առաջնության խորհրդանշական հավաքականում, իսկ Ֆրանսիան հաղթեց մրցաշարը ՝ եզրափակչում 4-1 հաշվով պարտության մատնելով Գերմանիային ։
2015 թվականի հոկտեմբերին Իկոնեն մասնակցեց աշխարհի մինչև 17 տարեկանների հավաքականի առաջնությանը՝ անցկացնելով 2 հանդիպում և դառնալով 2 գոլի ու գոլային փոխանցման հեղինակ ։ 2019 թվականի հունիսին Իկոնեն Մ21 հավաքականի կազմում մասնակցեց Եվրոպայի առաջնությանը ՝ անցկացնելով 4 հանդիպում և գոլի հեղինակ դառնալով խմբային փուլի Անգլիայի դեմ խաղում , իսկ Ֆրանսիան դուրս մնաց կիսաեզրափակչից՝ 4-1 հաշվով պարտվելով Իսպանիային  ։
Ֆրանսիայի ազգային հավաքական Իկոնեն առաջին անգամ հրավիրվեց 2019 թվականի օգոստոսի 29-ին՝ Ալբանիայի և Անդորրայի դեմ խաղերի համար   ։ Իր դեբյուտը ազգային հավաքականում նշեց սեպտեմբերի 7-ին՝ փոխարինելով Կինգսլի Կոմանին Ալբանիայի դեմ խաղում և գոլի հեղինակ դառնալով հանդիպման 85-րդ րոպեին  ։
Ակումբային վիճակագրություն
2020 թվականի հունվարի 21-ի դրությամբ
Միջազգային վիճակագրություն
2020 թվականի հունվարի 21-ի դրությամբ
Միջազգային
Ֆրանսիա Մ17
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ Կատեգորիա:Ֆրանսիացի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Մոնպելիեի ֆուտբոլիստներ Կատեգորիա:Լիլի ֆուտբոլիստներ
Պոդբերեզիե (գյուղ, Գորոխովի շրջան)
Պոդբերեզիե (Підбереззя), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1629 թվականին։
2001 թվականի տվյալներով Պոդբերեզիե գյուղում բնակվում էր 1 020 մարդ։ Բնակավայրը զբաղեցնում է 22,7 կմ² տարածք։ Բնակչության խտությունը կազմում էր 44,93 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Գորոխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1629 թվականին հիմնադրված բնակավայրեր
Մամադի
Մամադի (Мамады, Мамаҙы), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրաևսկի շրջանի բնակավայրեր
Իսո
Իսո (Isso),կոմունա Իտալիայի Լոմբարդիա մարզի Բերգամոյի գավառում ։
Բնակչությունը կազմում է 665 մարդ (2008)։ Բնակչության խտությունը՝ 136 մարդ/կմ²։ Տարածքը կազմում է 5 կմ²։ Փոստային ինդեքս՝ 24040։ Հեռախոսային կոդ՝ 0363։ Բնակավայրի հովանավորն է համարվում Անդրեաս առաքյալը։
Ժողովրդագրություն
Բնակչության թվաքանակի փոփոխությունները.
Չեպելի (գյուղ, Զոլոչևի շրջան)
Չեպելի (Чепелі), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1916 թվականին։
2001 թվականի տվյալներով Չեպելի գյուղում բնակվում էր 222 մարդ։ Բնակավայրը զբաղեցնում է 0,219 կմ² տարածք։ Բնակչության խտությունը կազմում էր 1013,7 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Զոլոչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1916 թվականին հիմնադրված բնակավայրեր
Գորաֆե
Գորաֆե (Gorafe) մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը մտնում է Գվադիքս շրջանի մեջ Տարածքը կազմում է 77,14 կմ2։ Բնակչությունը՝474 մարդ (2010 թվականի տվյալներով)։ Պրովինցիայի վարչական կենտրոնից գտնվում է 77 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ Կատեգորիա:Գրանադա պրովինցիայի մունիցիպալիտետներ
Գոգոլ-մոգոլ
Գոգոլ-մոգոլ, աղանդեր, որի հիմնական բաղադրիչներն են՝ հարած ձվի դեղնուցը, շաքարավազի հետ միասին։ Այս խմիչքն ունի բազմաթիվ տարբերակներ. գինով, շաքարի փոշիով, հացով կամ կակաոյով։ Հաճախ օգտագործվում է ձայնը բարելավելու համար։ Այն նաև օգնում է այն մարդկանց, ովքեր ուզում են գիրանալ կամ կազդուրվել։
Ստուգաբանությունը և ծագումը
Մաքս Վասմերի բառարանում կան անվան ծագման մի քանի տարբերակներ. անգլերենում՝ hoog-mug, hoogle-mugger, լեհերենում՝ kogel-mogel, գերմաներենում՝ kuddelmuddel: Կոկտեյլի գյուտը գերմանացիները վերագրում են խոհարար Մանֆրեդ Կյկենբաուերին։ Կա լեգենդ, որը պատմում է գոգոլ-մոգոլի հայտնաբերման մասին, ըստ որի Գոգելը կորցրել է իր ձայնը և հնարել է այդպիսի բաղադրատոմս, որ կարողանա բուժել իր կոկորդը։ Մի ուրիշ տարբերակում այս լեգենդին ներկա է Բրոնիսլավ Պոտոցկին, ով մի քանի անգամ արդիականացրել է բաղադրատոմսը, փոխարինելով հացը մեղրով, և վերանվանել է «գոգոլ-մոգոլից» «գոգոլ-մոգիլ»։
Ռուսական ավանդական խոհանոցում գոգոլ-մոգոլը պատրաստում են ոչ միայն դեղնուցով, այլ ամբողջ ձվով։ Նախնական ավելացնում ենք սպիտակ հաց և աղ։ Դրա համար Ռուսաստանում գոգոլ-մոգոլը հաճախ օգտագործում են աղով։
Պատրաստելու համար անհրաժեշտ է.
Վերցնում ենք ձուն, կոտրում ենք, լցնում ենք աղ, շաքարավազ, փշրում ենք հացը, խառնում ենք ու վայելում։
Ինչպե՞ս պատրաստել մեղրով գոգոլ-մոգոլ.
Դեղնուցը հարել, ավելացնել տաք կաթը, մեղրը, հետո նաև նարնջի հյութը։ Նարնջի փոխարեն կարելի է կիտրոնի հյութ վերցնել։ Այս զանգվածը մի փոքր տաքացնել։ Սպիտակուցն առանձին հարել շաքարավազի հետ, ավելացնել կաթնային զանգվածին։ Լցնել բաժակի մեջ, վրան դարչին ցանել։ Մատուցել՝ զարդարելով դարչնի կամ թխվածքաբլիթ ձողիկով։ Այս ըմպելիքը նաև բուժական ազդեցություն ունի։ Կոկորդը բուժելու համար այն խմում են քաղցած ժամանակ։
Արտաքին հղումներ
Կատեգորիա:Կոկտեյլներ Կատեգորիա:Հավի ձվով ուտեստներ
Սթենլի Միդլթոն
Սթենլի Միդլթոն (Stanley Middleton, ), բրիտանացի գրող, Բուքերյան մրցանակի դափնեկիր (1974)։
Կենսագրություն
Սթենլին ծնվել է 1919 թվականին Նոթինգհեմշիրի կոմսության Բուլվել քաղաքում և կրթություն ստացել Նոթինգհեմի «Սթենլի Ռոադ» «High Pavement» դպրոցներում, իսկ հետագայում՝ Նոթինգհեմի համալսարանում։
Միդլթոնը սկսել է գրել համալսարանում։ 1958 թվականին հրապարակել է «Կարճ պատասխան» աշխատությունը։ Գրողի աշխատանքին զուգահեռ նա երկար տարիներ անգլերեն է դասավանդել «High Pavement» քերականական դպրոցում։ 1974 թվականին իր «Հոլիդեյ» վեպը արժանացել է Բուքերյան մրցանակի ։ 2008 թվականին լույս տեսել  «Նրա երեք իմաստուն մարդիկ» վեպը, նրա 44-րդ և վերջին աշխատությունը, որը հրապարակվել է իր կենդանության օրոք։
«High Pavement» քերականական դպրոցում սովորելու տարիներին դասավանդել է է դերասան Փիթեր Բովելին։ 1980 թվականին Բովելսը դարձել է «Սա քո կյանքն է» հեռուստածրագրի հաղորդավարը, իսկ  Սթենլի Միդլթոնը եղել է հաղորդման հյուր։
Միդլթոնը ամուսնացած է եղել Մարգարեթ Ուելչի հետ՝ 1951 թվականից մինչև մահ։ Նրանք ունեին երկու դուստր` Փենին և Սառան։ Իր կյանքի վերջին տարիներին նա տառապել է քաղցկեղով և մահացել է 2009 թվականի հուլիսի 25-ին` իր 90-ամյակից մեկ շաբաթ առաջ։
Պարզվել է, որ Միդլթոնը 1979 թվականին հրաժարվել Է Բրիտանական կայսրության շքանշանից։ Դա հայտնի է դարձել Տեղեկատվության ազատության մասին BBC-ի հարցումից հետո։ Այն ի հայտ եկավ BBC-ի կողմից Տեղեկատվության ազատության պահանջով։ Նա չէր կարծում, որ իրեն պետք է մեծարել միայն այն բանի համար, ինչ նա համարում էր իր աշխատանքը ։
Մատենագիտություն
Գեղարվեստական
Արտաքին հղումներ
Կատեգորիա:Բուքերյան մրցանակի դափնեկիրներ Կատեգորիա:Գրողներ այբբենական կարգով Կատեգորիա:Անգլիացի վիպասաններ Կատեգորիա:Անգլերեն գրականություն Կատեգորիա:20-րդ դարի բրիտանացի գրողներ Կատեգորիա:Բնօրինակում անաղբյուր հոդվածներ Կատեգորիա:20-րդ դարի անգլիացի վիպասաններ
Բորկի (գյուղ, Իստրինսկի շրջան)
Բորկի (Борки), գյուղ Ռուսաստանի Մոսկվայի մարզի Իստրինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Իստրինսկի շրջանի բնակավայրեր
Վարդավ (Բայազետի գավառ)
Վարդավ, գյուղ Արևմտյան Հայաստանում, Էրզրումի վիլայեթի Բայազետի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սալգադու դի Սան Ֆելիս
Սալգադու դի Սան Ֆելիս (Salgado de São Félix), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան մարզում։ Մտնում է Իտաբայանա գավառի կազմի մեջ։ Բնակչությունը կազմում է 11 685 մարդ՝ 2006 թվականի տվյալներով։ Գրավում է 196,092 կմ2 տարածք։ Բնակչության խտությունը՝ 59,6 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Գրիցինի (գյուղ, Լեբեդինի շրջան)
Գրիցինի (Грицини), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Գրիցինի գյուղում բնակվում էր 130 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Մոտոցիկլիստի օրագիրը։ Չե Գևարա
Սյուժե
Ֆիլմը պատմում է Էռնեստո Չե Գևարայի և նրա ընկեր Ալբերտո Գրանադոյի ճանապարհորդության մասին Լատինական Ամերիկայում,դեպքերը կատարվել են 1952 թվականին։ Երկու ընկերների ճանապարհորդում հայտնի բժիշկների կերպարանքով, թեև Գևարան դեռ չէր ավարտել բժշկական համալսարանը, իսկ Գրանադոն քիմիկոս էր։ Նրանցից առաջինի նպատակը արկածային ճանապարհորդությունն էր, երկրորդի նպատակը ավելի պրագմատիկ էր՝ նա ցանկանում էր սեռական հարաբերություններ ունենալ Լատինական Ամերիկայի բոլոր կանանց հետ։ Ի սկզբանե, սա մի սովորական ճանապարհորդություն էր, բայց Էռնեստոն (հենց ինքը՝ կոմանդանտե Չե Գևարան), որը մեզ ներկայացվում է ոչ թե որպես հեղափոխական, այլ, նախ և առաջ որպես մարդ, իր զգացմունքներնով ու ձգտումներով։ Այս ֆիլմը հիմնականում ընկերության, լատինոամերիկացիների հասարակ կյանքի և այն մասին, թե ինչպես Չե Գևարան՝ իր տեսածի ազդեցության տակ, վարակվում է հեղափոխական ոգով։ Ֆիլմի համար հիմք է հանդիսացել Չե Գևարայի հուշերի գիրքը՝ «Ճանապարհորդություն մոտոցիկլով»,նաև նրա ընկերոջ՝ Ալբերտո Գրանադոյի գրառումները և նյութեր, որոնք ստացվել են ամուրի Ալեիդա Մարչից։ Հենց ինքը 80-ամյա Ալբերտո Գրանադոն հայտնվում է ֆիլմի եզրափակիչ դրվագնորից մեկում։
Մրցանակներ
2004 - Կաննի կինոփառատոնի երեք մրցանակ։ Ժյուրիի մրցանակ և Ֆրանսուա Շարլեի անվան մրցանակ (Վալտեր Սալլես), Տեխնիկական գրան-պրի (Էրիկ Գոտե)
2004 - Սան-Սեբաստյանեի կինոփառատոնում հանդիսատեսների մրցանակ(Վալտեր Սալլես)
2005 - «Օսկար», լավագույն օրիգինալ երգ անվանակարգում (Խորխե Դրեքսլեր, Al Otro Lado Del Río) 2005 - Բրիտանական կինոակադեմիայի երկու մրցանակ։ ոչ անգլերեն լավագույն ֆիլմը (Մայքլ Նոզիկ, Էդգարդ Տենենբաում, Կարեն Թենհոֆֆ, Վալտեր Սալլես), Էնթոնի Էսկվիտի անվան մրցանակ՝ ֆիլմի երգի համար (Գուստավո Սանտաոլալյա)
2005 - Մեծ Բրիտանիայի ռեժիսորների Միության մրցանակ՝ լավագույն ռեժիսորիա օտարալեզու ֆիլմում (Վալտեր Սալլես)
2005 - «Գոյյա»-յի մրցանակ՝ լավագույն հարմարեցված սցենար (Խոսե Ռիվերա)
2005 - «Անկախ ոգու» երկու մրցանակ։ օպերատորական լավագույն աշխատանք (Էրիկ Գոտե), լավագույն առաջնելույթ (Ռոդրիգո դե լա Սերնա)
Նոմինացիաներ
2004 - նոմինացիա Կաննի կինոփառատոնի Ոսկե արմավենու ճյուղ մրցանակին (Վալտեր Սալլես)
2004 - նոմինացիա Եվրոպական կինոակադեմիայի Screen International Award մրցանակին (Վալտեր Սալլես)
2005 - նոմինացիա Բրիտանական կինոակադեմիայի 5 մրցանակներին։ լավագույն ֆիլմ (Մայքլ Նոզիկ, Էդգարդ Տենենբաում, Կարեն Թենհոֆֆ), լավագույն հարմարեցված սցենար (Խոսե Ռիվերա), տղամարդու լավագույն դերակատար (Գաել Գարսիա Բենալ), տղամարդու լավագույն երկրորդական դերակատար (Ռոդրիգո դե լա Սերնա), օպերատորական լավագույն աշխատանք (Էրիկ Գոտե)
2005 - նոմինացիա «Կեսար»-ի լավագույն արտասահմանյան ֆիլմ մրցանակին (Վալտեր Սալլես)
2005 - նոմինացիա «Ոսկե գլոբուս»-ի օտարալեզու լավագույն ֆիլմ մրցանակին
2005 - նոմինացիա ԱՄՆ-ի սցենարիստների Միության լավագույն հարմարեցված սցենար մրցանակին (Խոսե Ռիվերա)
Հետաքրքիր փաստեր
Ալբերտո Գրանադոյի դերակատարը՝ Ռոդրիգո դե լա Սերնան հանդիսանում է Չե Գևարայի հեռավոր ազգականը ։
Արտաքին հղումներ
Կատեգորիա:2004 ֆիլմեր Կատեգորիա:Բրիտանական դրամա ֆիլմեր Կատեգորիա:Իսպաներեն ֆիլմեր Կատեգորիա:Ֆրանսիական դրամա ֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Ամերիկյան դրամա ֆիլմեր Կատեգորիա:2000-ականների դրամա ֆիլմեր Կատեգորիա:Ամերիկյան անկախ ֆիլմեր Կատեգորիա:Ֆրանսիական ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Գերմանական ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:BAFTA մրցանակի դափնեկիրներ Կատեգորիա:Բրիտանական կենսագրական ֆիլմեր
Արգամ Այվազյան
Արգամ Արարատի Այվազյան, պատմաբան, մատենագետ, հայագետ, նախիջևանագետ, լրագրող, մշակութաբան, Հայաստանի մշակույթի վաստակավոր գործիչ (2009) , ՀՀ նախագահի  մրցանակաբաշխության հումանիտար գիտությունների 2010 թվականի մրցանակակիր, Գրական փաստագրության միջազգային ակադեմիայի ակադեմիկոս։
Պարգևներ
Նախիջևանի հուշարձանների պահպանման, ճանաչման, ուսումնասիրման իր արդյունավետ աշխատանքի համար Արգամ Այվազյանը պարգևատրվել է Հայաստանի Ազգային գրադարանի «Հակոբ Մեղապարտ», Ֆրիտյոֆ Նանսենի, ՀՀ պաշտպանության նախարարության Գարեգին Նժդեհ, Հայաստանի վարչապետի մեդալներով։ 2009 թվականին արժանացել է Հայաստանի մշակույթի վաստակավոր գործչի կոչման։ 2010 թ. նրան շնորհվել է Պողոսյան մրցանակ ։
Աղբյուրներ
Կատեգորիա:Հայ պատմաբաններ Կատեգորիա:Հայ հայագետներ Կատեգորիա:Հայ լրագրողներ Կատեգորիա:Հայ մատենագետներ Կատեգորիա:Հայ հուշարձանագետներ Կատեգորիա:Պողոսյան մրցանակի դափնեկիրներ Կատեգորիա:Հայ մշակութաբաններ Կատեգորիա:ՀՀ մշակույթի վաստակավոր գործիչներ Կատեգորիա:Հայ ակադեմիկոսներ
Էգլինգ
Էգլինգ  (Egling), կոմունա Գերմանիայի Բավարիա երկրամասում։
Ենթարկվում է Վերին Բավարյա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 5303 մարդ (ըստ 2010 թվականի դեկտեմբերի 31-ի). Տարածքը կազմում է 74.06 կմ²։ Պաշտոնական կոդ՝ 09 1 73 120։
Արտաքին հղումներ
Կատեգորիա:Գերմանիայի քաղաքներ
Սերգեյ Ատոմյան
Սերգեյ Սամվելի Ատոմյան, հայ պետական և քաղաքական գործիչ, ՀՀ ԱԺ 7-րդ գումարման պատգամավոր, Արարատի մարզպետի նախկին տեղեկալ։ Ներկայումս զբաղեցնում է ՀՀ արդարադատության նախարարության քրեակատարողական ծառայության պետի պաշտոնը։ Արդարադատության գեներալ-մայոր է։
Կենսագրություն
Ծնվել է 1986 թվականի հուլիսի 6-ին Արարատի մարզի Դվին գյուղում։ 2004-2006 թվականներին ծառայել է Հայաստանի ոստիկանության զորքերում։ Եղել է պահեստազորի ավագ լեյտենանտ։ 2010 թվականինն ավարտել է Գավառի պետական համալսարանի իրավագիտության ֆակուլտետը, 2017 թվականին՝ Հայաստանի պետական կառավարման ակադեմիայի մագիստրատուրան ։ 2012-2014 թվականներին աշխատել է Հայաստանի ոստիկանության Արմավիրի վարչության, այնուհետև՝ Արարատի մարզային քննչական վարչության քննիչ։ 2014-2018 թվականներին աշխատել է Հայաստանի քննչական կոմիտեի Արարատի մարզային քննչական վարչության քննիչ։ Արդարադատության առաջին դասի խորհրդական, կապիտան է։ 2018 թվականի դեկտեմբերի 9-ին ընտրվել է ԱԺ պատգամավոր «Իմ քայլը» կուսակցությունների դաշինքի թիվ 5 ընտրատարածքի տարածքային ընտրական ցուցակով ։ 2021 թվականի հունիսի 23-ին նշանակվել է ՀՀ Արարատի մարզպետի տեղակալ։ 2021 թվականի սեպտեմբերի 15-ին նշանակվել է ՀՀ արդարադատության նախարարության քրեակատարողական ծառայության պետ ։
Ընտանիք
Ամուսնացած է, ունի մեկ զավակ։
Գեորգի Մինասյան (երգիչ)
Գեորգի Արտավազդի Մինասյան, հայ էստրադային երգիչ, տենոր։ ՀՀ վաստակավոր արտիստ (2001)։
Կենսագրություն
Գեորգի Մինասյանը ծնվել է Սոչիում։ Սովորել է Մոսկվայի կոնսերվատորիայում և պետական թատերական ինստիտուտի օպերետային բաժնում։ Ավարտելուց հետո աշխատանքի է անցել Կրասնոդարի օպերետային թատրոնում, ապա՝ Մոսկվայում՝ որպես «Մոսկոնցերտ» միավորման մենակատար։ Համերգներով հանդես է եկել Խորհրդային Միության հանրապետություններում։ 1972 թվականին ամուսնացել և տեղափոխվել է Երևան ու ընդունվել է Հայաստանի Ռադիոյի էստրադային սիմֆոնիկ նվագախումբ` որպես մեներգիչ։
Ստեղծագործական կյանք
Կատարել է Ալեքսանդր Աճեմյանի, Ռոբերտ Ամիրխանյանի, Ալեքսեյ Հեքիմյանի, Առնո Բաբաջանյանի և ուրիշների երգերը։ Հանդես է եկել որպես «Հայհամերգ» միավորման մեներգիչ՝ ստեղծելով սեփական գործիքային անսամբլը։ Հաճախակի ելույթներ է ունեցել Հայաստանի պետական էստրադային նվագախմբի հետ, որը ղեկավարում էր Կոնստանտին Օրբելյանը։ «Տարվա երգ» համամիութենական փառատոնի բազմակի մասնակից էր ։ 1990-ականների սկզբին տեղափոխվել է ԱՄՆ, որտեղ համագործակցել է Կոստանդին Օրբելյանի հետ, որի արդյունքում ստեղծված «Փառք մեր ազգության» երգը արժանացել է ԱՄՆ-ի հայկական երաժշտական մրցանակաբաշխության ամենամյա փառատոնի «Տարվա լավագույն երգիչ» մրցանակին։
2001 թվականին կրկին վերադարձել է Երևան։ Մասնակցել է Առնո Բաբաջանյանի 80-ամյա հոբելյանին նվիրված համերգ-հանդիսություններին։ Արժանացել է ՀՀ վաստակավոր արտիստի կոչմանը։ Մահացել է Երևանի Սայաթ-Նովայի պողոտայում գտնվող իր բնակարանում 2004 թվականին ։
Կոմպակտ սկավառակներ
«Սերը չի ծերանում», Գեորգի Մինասյան, ԱՄՆ, Narek.com Records, 2000
Լատերա
Լատերա (Latera), վարչաշրջան Իտալիայում, գտնվում է Լացիո մարզի Վիտերբո գավառում ։ Բնակչությունը 978 մարդ(ըստ 2008 թվականի), խտությունը 43 մարդ/կմ²։ Տարածքը կազմում է 23 կմ²։ Փոստային ինդեքս՝ 1010։ Հեռախոսային կոդ՝ 0761։
Գեորգի Մինասյան (երգիչ)
Արտաքին հղումներ
Կատեգորիա:Հայ երգիչներ Կատեգորիա:Հայ տենորներ Կատեգորիա:Սոչի քաղաքում ծնվածներ Կատեգորիա:Երևան քաղաքում մահացածներ Կատեգորիա:ՀԽՍՀ վաստակավոր արտիստներ Կատեգորիա:Մոսկվայի կոնսերվատորիայի շրջանավարտներ
Լատերա
Բնակչության հովանավորը հանդիսանում է Papa Clemente I-ը։
Ծանոթագրություններ
Կատեգորիա:Իտալիայի քաղաքներ
Ո՜նց է ժըպտում իմ հոգին
«Ո՜նց է ժըպտում իմ հոգին», Հովհաննես Թումանյանի ստեղծագործություններից, որը գրվել է 1918 թվականի հունվարի 4-ին։
Պատմություն
Թումանյանի ընտանեկան արխիվում պահվում են երկու ինքնագրեր։ Առաջին անգամ ստեղծագործությունը տպագրվել է 1918 թվականին՝ Թիֆլիսում լույս տեսնող «Ժողովրդի ձայն» թերթի 13-րդ համարում, այնուհետև՝ Թիֆլիսում հրատարակված Հովհաննես Թումանյանի «Քառյակներ» ժողովածուի 14֊րդ էջում, ապա՝ Թումանյանի երկերի ժողովածուի առաջին հատորի 207-րդ էջում։ Ստեղծագործությունն արտատպվում է Կ․ Պոլսում լույս տեսած «Բանաստեղծություններ» ժողովածուից ։
Ծանոթագրություններ
Կատեգորիա:Հովհաննես Թումանյանի քառյակներ
Աստերոիդների ցանկ (321401-321500)
Աստերոիդների ցանկ (321301-321400) * Աստերոիդների ցանկ * Աստերոիդների ցանկ (321501-321600)
Տուրլ փողոց
Գտնվելու վայր
Փողոցը տեղակայված է քաղաքի կենտրոնում, կապված է Բրոդ փողոցի հյուսիսային մասի և Ավագ փողոցի հարավային մասի հետ։ Այն հատվում է Բրասենոս Լեյնի հետ արևելքում, Մարքետ և Շիփ փողոցների հետ արևմուքում։ Այս փողոցները կապում են Թուրլ փողոցը բազմազբաղ Քորներմարկետ փողոցին, և պատկերային Ռեդքլայֆ հրապարակին։
Այն հայտնի է որպես Տուրլ և այնտեղ տեղակայված է Օքսֆորդի պատմական համալսարաններից երեքը՝ Էքսեթերը, Ջեսուսը և Լինքոլնը։ Այն միացնում է Ավագ փողոցը 18-րդ դարի հին Օլ Սեինթս եկեղեցուն, որը Լինքոլնի քոլեջի գրադարանն է 1970-ականներից ի վեր։
Պատմություն
1363 թվականին Տուրլ փողոցը կոչվել է Միլդրեդ փողոց, բայց հայտնի էր որպես Տուրլ Գեյթ փողեց մինչև 17-րդ դարի կեսերը: Այս անունը ձեռք է բերել պտտվող դարպասից (քանդվել է 1722 թ.), որը գտնվում էր քաղաքի մեջ։ Շիփ փողոցի հարավային մասը 1751 թվականին հայտնի էր որպես Լինքոլնի քոլեջի նրբանցք։
Ի սկզբանե, Տուրլը կտրուկ դադարեցրեց իր շփումը Շիփ փողոցի հետ, որտեղ գտնվում էր քաղաքի պարիսպը և պտտվող դարպասը: 1551 թվականից, այն ձգվում էր մի ճանապարհով՝ արահետով (հայտնի է որպես «Պատի անցքից տանող ուղի») որը հասնում է Բրոդ փողոց, և 1722 թվականին դարպասը ընդհանրապես հանվեց։
Տուրլը փակ է երթևեկի համար (բացառությամբ մուտքի) 1985 թվականից։ Օքսֆորդի քաղաքային խորհրդի կողմից տեղադրված բարձրացող ցիցը կիսվում է մեջտեղում։
Առևտուր
Տուրլ փողոցում կա երեք քոլեջ, մի քանի խանութներ, ներառյալ սպորտային խանութ, բար և ռեստորան (Տուրլ փողոցի խոհանոցը), զգեստների խանութ, Օքսֆամի գրախանութ, երկու զարդերի խանութ, սրճարան, գրենական պիտույքների խանութ (Սքրիպտում Ֆայն գրենական պիտույքներ), կաշվե իրերի խանութ, վիսկիի խանութ, գինու խանութ, կոշիկի ավանդական խանութ՝ Դոքեր և Սոն և ավանդական ջենտլմենների դերձակները, Օքսֆորդի Ուոլթեր։ Տուրլ փողոցի խոհանոցի այժմ զբաղեցրած տարածքը ժամանակին Քյու Այ շենքն էր (Քյու Այ Օքսֆորդ) (կապված միանգամայն հետաքրքիր հեռուստասերիալի հետ) ։
Տուրլ փողոցի քոլեջները ունեն նաև ուսանողական տներ այս խանութներից շատերի վերևում և շրջակայքում։
Զանազան
Տուրլ փողոցը անպարկեշտ եկեղեցական կատակների առարկա է, ելնելով իր գտնվելու վայրից։ Ինչպե՞ս է Անգլիայի եկեղեցին վերաբերվում Տուրլ փողոցին։
Տուրլ փողոցը նաև մեկ այլ հայտնի (հավանաբար ապոկրիֆալ) պատմվածքի վայր է։ Ասում են, որ ամերիկացի զբոսաշրջիկը մտել է Լինքոլնի քոլեջ և հարցրել դռնապանին.«Ասա ընկեր, սա՞ է Հիսուսը» Ինչին դռնապանը պատասխանեց.«Կարծում եմ,որ Լինքոլնը Հիսուսն է»:
Տուրլ փողեցի ֆուտբոլային ակումբը խաղում է Լոնդոնի ֆուտբոլային լիգայում ։ Իր գոյության առաջին չորս տարիներին ակումբը խաղացել է Ուեսթ Էնդ (Լոնդոն) սիրողական ֆուտբոլի ասոցիացիայում։ Ակումբը հիմնադրվել է 2004 թվականին՝ Լինքոլնի և Հիսուսի քոլեջների շրջանավարտների կողմից։
Տուրլ փողոցի արվեստի փառատոնը կազմակերպվում է ամեն տարի փողոցում գտնվող երեք քոլեջների ուսանողների կողմից՝ Էքզեթեր, Հիսուս և Լինքոլն։
Ծանոթագրություններ
Կատեգորիա:Փողոցներ
Մամաևկա (գյուղ, Իգլինսկի շրջան)
Մամաևկա (Мамаевка, Мәмаевка), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
Ունիան դա Բիկտորիայի գավառ
Գավառի կազմ
Գավառի կազմի մեջ են մտնում հետևյալ համայնքները.
Բորկի (գյուղ, Նովոգորոդսկի շրջան)
Բորկի (Борки), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բնակչությունը ըստ վերջին գրանցված տվյալների կազմում էր 1480 մարդ։
(3159) Պրոկոֆև
(3159) Պրոկոֆև (Prokofʹev), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 26-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 2,570459 ա. մ., առավելագույնը մոտենում է 2,2926 ա. մ. հեռավորության վրա և հեռանում 2,8483 ա. մ. ։ Արեգակի շուրջ մեկ ամբողջական պտույտ է կատարում 1505,27 երկրային օրվա ընթացքում, իր ուղեծրով շարժվելով միջինում 0,23916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,6° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դառո
Դառո (Darro) մունիցիպալիտետ Իսպանիայում։ Գտնվում է Գրանադա պրովինցիայում, մտնում է Անտալուսիա ինքնավար մարզում։ Մտնում է Գվադիկս շրջանի մեջ։ Տարածքը կազմում է 50 կմ2։ Բնակչությունը՝1462 մարդ (2010 թվականի տվյալներով)։ Պրովինցիայի վարչական կենտրոնից գտնվում է 45 կմ հեռավորության վրա։
Կատեգորիա:Գրանադա պրովինցիայի մունիցիպալիտետներ
Ավստրալիայի բաց առաջնության կանանց մենախաղ 2015
Ավստրալիայի բաց առաջնության կանանց մենախաղ 2015, թենիսի կանանց մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի հունվարի 19-ից մինչև փետրվարի 1-ը, Մելբուրնի «Melbourne Park» («Մելբուրն պարկ») համալիրում, Ավստրալիա։
Կանանց մենախաղի մրցաշարը հավաքել էր համաշխարհային դասակարգման Թոփ 20-ի տասնինը ներկայացուցիչների, առաջատարներից չէր մասնակցում միայն նախորդ տարվա մրցաշարի հաղթող Նա Լին, ով նախորդ մրցաշրջանից հետո ավարտել էր պրոֆեսիոնալ կարիերան ։ Նրանցից յոթը հասել են մինչև քառորդ եզրափակիչ։ Գլխավոր անակնկալը եղել է ամերիկուհի Մեդիսոն Կիսի ելույթը, ով մրցաշարի ընթացքում հաղթել է նաև Պետրա Կվիտովային (№ 4) և Վենուս Ուիլյամսին (№ 18) և դուրս եկել կիսաեզրափակիչ։ Այդ փուլում ամերիկուհուն հարկ եղավ մրցակցել իր հայրենակցուհի և դասակարգման առաջին համար Սերենա Ուիյամսի հետ, մյուս կիսաեզրափակիչի զույգը կազմեցին ռուսաստանցիներ Մարիա Շարապովան (№ 2) և Եկատերինա Մակարովան (№ 10)։ Այդյունքում եզրափակիչ դուրս եկան մրցաշարի առաջին երկու դասակարգվածները՝ Ուլյամսը և Շարապովան։ Ամերիկուհին նախկինում մրցաշարում հաղթել էր հինգ անգամ (2003, 2005, 2007, 2009 և 2010 թվականներին) և երբեք պարտություն չէր կրել եզրափակիչում։ Իսկ ռուսաստանցին Ավստրալիայի եզրափակիչ դուրս էր եկել չորրորդ անգամ (մինչ այդ 2007, 2008 և 2012 թվականներին) և մեկ անգամ շահել էր տիտղոսը 2008 թվականին։ Ավստրալիայի բաց առաջնության եզրափակիչում Շարապովան և Ուիլյամսը հանդիպել են երկրորդ անգամ, մինչ այդ խաղալով 2007 թվականին, երբ հաղթանակ էր տարել Ուիլյամսը։ Այս անգամ ևս ամերիկուհին կարողացավ հաղթանակ տանել և շահել մրցաշարի հաղթողի տիտղոսը, մրցաշարում հաղթանակ տանելով արդեն 6-րդ անգամ և 19-րդ անգամ Մեծ Սաղավարտի մրցաշարերում, այդ ցուցանիշով հավասարվելով Հելեն Ուիլս Մուդիին ։ Այդ ցուցանիշով նա հավասարվեց Նենսի Ուին-Բոլտոնին, ով հաղթել էր դեռ Բաց դարաշրջանից առաջ, իսկ նրանցից ավել մրցաշարում հաղթել էր միայն Մարգարետ Կորտը, ով ընդհանուր առմամբ արժանացել էր 10 տիտղոսի։
Բոլոր չորս վերին դասակարգված թենիսիստուհիները (Սերենա Ուիլյամս, Մարիա Շարապովա, Սիմոնա Հալեպ և Պետրա Կվիտովա) մրցակցության մեջ էին մտել աշխարհի թիվ 1 ռակետի կոչման համար։ Սերենա Ուիլյամսը հասնելով եզրափակիչ, պահպանել է առաջատար դիրքերը։
Դասակարգում
• 2
Հատուկ հրավիրվածներ (WC)
<li> Իրինա Ֆալկոնի ''(Երկրորդ շրջան) <li> Չժան Կայչժեն ''(Երկրորդ շրջան) <li> Վերա Զվոնարյովա ''(PR, Երկրորդ շրջան) <li> Բեթանի Մատեկ Սանդս ''(PR, Երրորդ շրջան) <li> Ռոմինա Օպրանդի ''(PR, Առաջին շրջան)
Որակավորման մրցաշարի հաղթողներ
<li> Ուրսուլա Ռադվանսկա ''(Առաջին շրջան) <li> Եվգենիա Ռոդինա ''(Առաջին շրջան) <li> Աննա Թաթիշվիլի ''(Երկրորդ շրջան) <li> Ստեֆանի Ֆորետց ''(Առաջին շրջան) <li> Ռեյչել Հոգենկամպ ''(Առաջին շրջան) <li> Յուլիա Պուտինցևա ''(Առաջին շրջան)
Աղբյուրներ
Կատեգորիա:Ավստրալիայի թենիսի բաց առաջնություն Կատեգորիա:Մեծ սաղավարտի (թենիս) մրցաշարեր Կատեգորիա:Թենիսի մրցաշարեր Կատեգորիա:2015 կանանց թենիսում
Շառլոթ (ռեստլեր)
Էշլի Էլիզաբեթ Ֆլեր (Ashley Elizabeth Fliehr, ), ամերիկացի պրոֆեսիոնալ ըմբշուհի (ռեստլեր) և նախկին անհատական ֆիթնես մարզիչ։ Ներկա պահին հանդես է գալիս «WWE» կազմակերպության «Raw» ապրանքանիշում՝ Շառլոթ (Charlotte) ռինգային անվամբ։
Մարզական կարիերայի ընթացքում երկու անգամ նվաճել է WWE Raw կանանց, մեկ անգամ՝ NXT կանանց և մեկ անգամ՝ WWE դիվաների չեմպիոնական տիտղոսները։
WWE փառքի սրահի կրկնակի անդամ Ռիկ Ֆլեյրի դուստրն է։ 2014 թվականին «Պրո ռեստլինգ իլուսթրեյթիդ» պարբերականի կողմից ճանաչվել է տարվա նորեկ ։
Քուրդան (Այնթապի գավառ)
Քուրդան, գյուղ Արևմտյան Հայաստանում, Էրզրումի վիլայեթի Այնթապի գավառակում ։ Գտնվում էր գավառակի հարավային սահմանի մոտ, Ծաղկանց լեռների հարավարևմտյան լանջերին, Այնթապ ավանից 40 կմ հարավ ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ջենիֆեր Հոուքինս
Մանկություն և երիտասարդություն
Ջենիֆերը ծնվել է Ավստրալիայի Նոր Հարավային Ուելս նահանգի Հոլմսվիլ քաղաքում, ներկայումս բնակվում է Սիդնեյում։ Սովորել է Ուոլսենդի միջնակարգ դպրոցում։ Ունի երեք եղբայր և քույր։ Հոուքինսը եղել է «Newcastle Knights» ռեգբիի թիմի և բասկետբոլի հավաքականի չիրլիդերը, աշխատել է նաև որպես մոդել։ Դառնալով «Միսս Տիեզերք Ավստրալիա» և հաղթելով «Միսս Տիեզերք 2004» գեղեցկության մրցույթում՝ ավարտել է մոդելի կարիերան ։ Հոուքինսը եղել է նաև հիփ հոփ և բալետ մասնագիտացմամբ պարի խմբակի խորեոգրաֆ ։
Միսս Տիեզերք
«Միսս Տիեզերք 2004» գեղեցկության մրցույթում Ավստրալիայի ներկայացուցիչ դառնալուց հետո Հոուքինսը զրուցել է «Միսս Տիեզերք Ավստրալիայի» նախորդ հաղթող Էշլի Թալբոթի հետ՝ նախքան Էկվադոր մեկնելը նրանից սովորելով իսպաներենի հիմունքները ։
«Միսս Տիեզերք 2004» գեղեցկության մրցույթն անցկացվել է Կիտոյում 2004 թվականի հունիսի 1-ին։ Եզրափակիչ մրցույթից մեկ շաբաթ առաջ Հոուքինսը զբաղեցրել էր վեցերորդ հորիզոնականը և դարձել մրցույթի ֆավորիտը ։ 1993 թվականից ի վեր՝ նա առաջին ավստրալիացին է, որը հասել է մրցույթի եզրափակիչ փուլ։ Դրանից հետո մասնակցել է երեկոյան հագուստներով մրցույթի, որտեղ հագել է անսովոր վինտաժային պղնձե գույնի զգեստ, որը նախագծել էր Բորը։ Զգեստն արժեր 25,000 ավստարալական դոլար ։ Լողազգեստով մրցույթից հետո Հոուքինսը հինգ մասնակցի հետ դուրս է եկել եզրափակիչ փուլ և նվաճել «Միսս Տիեզերք» տիտղոսը ։ Մյուս հինգ աղջիկները Հյուսիսային Ամերիկայից, Հարավային Ամերիկայից և Կարիբյան երկրներից էին։ Նրանց թվում էին Շանդի Ֆինեսին («Միսս ԱՄՆ», որը դարձավ առաջին վիցեմիս), Ալբա Ռեյեսը՝ Պուերտո Ռիկոյից (2-րդ վիցեմիս), Յանինա Գոնսալեսը (Պարագվայ, 3-րդ վիցեմիս), Դանիել Ջոնսը (Տրինիդադ և Տոբագո, 4-րդ վիցեմիս) ։ Հոուքինսն առաջին հաղթողն էր Օվկիանիայից՝ Լորեյն Դաունսից հետո (Նոր Զելանդիա, 1983) և առաջին ավստրալիացին՝ Քերի Էն Ուելսից հետո (1972)։
Հոուքինսը «Միսս Տիեզերք» գեղեցկության մրցույթում իր թագը ստացել է Ամելյա Վեգանից այն բանից հետո, երբ հաղորդավար Բիլի Բուշը հայտարարել է հաղթողի անունը ։ Մրցույթի սեփականատեր Դոնալդ Թրամփը հարցազրույցի ժամանակ Հոուքինսին որակել է որպես «Միսս Տիեզերք մրցույթի՝ բոլոր ժամանակների իր տեսած ամենագեղեցիկ մասնակիցը» ։
Հոուքինսն արժանացել է «Mikimoto»-յի կողմից ստեղծված «Միսս Տիեզերք» թագի, որը պատված էր 250 000 դոլար արժողությամբ թանկարժեք քարերով, ինչպես նաև մի շարք մրցանակների։ Հոուքինսը դարձել է «Միսս Տիեզերք» գեղեցկության մրցույթի թագին արժանացած առաջին շիկահերը նիդերլանդացի Անգելա Վիսերից հետո (1989)։
Ըստ ծրագրի՝ «Միսս Տիեզերք» մրցույթի հաղթողը շուրջ մեկ տարի աշխատում է «Միսս Տիեզերք» կազմակերպությունում։ Ջենիֆեր Հոուքինսը աշխատել է կազմակերպությունում իր գործընկերներ «Միսս Երիտասարդ ԱՄՆ» Շելի Հենիգի և «Միսս ԱՄՆ» Շանդի Ֆինեսի հետ։
«Միսս Տիեզերքում» աշխատելու տարիներին Հոուքինսը մեկնել է Կորեա, Բահամյան Կղզիներ, Բրազիլիա, Չեխիա, Գերմանիա, Հունաստան, Սինգապուր, Ինդոնեզիա, Ռուսաստան, Տրինիդադ և Տոբագո, Կուբա, էկվադոր, Մեքսիկա, Պուերտո Ռիկո, մի քանի ուղևորություն է կատարել դեպի Թաիլանդ և Ավստրալիա։ Տիտղոսը կրելու ընթացքում նա բնակվում էր Նյու Յորքի Ռիվերսայդի բնակարանում, որը ստացել էր «Միսս Տիեզերք» կազմակերպության կողմից։ Այդ ժամանակ նա հայտարարել է, որ ցանկություն ունի աշխատել որպես մոդել և հեռուստահաղորդավար։
«Միսս Տիեզերք 2004» դառնալուց քիչ ժամանակ անց Ավստրալիայի Ուեստֆիլդ Միրանդա առևտրի կենտրոնում նորաձևության ցուցադրության ժամանակ Հոուքինսը հայտնվել է տհաճ իրավիճակում։ Նա սայթաքել է հագուստի փեշի պատճառով և կիսամերկ վիճակում հայտնվել զարմացած ամբոխի առջև։ Հետագայում Հոուքինսը ներողություն է խնդրել ծիծաղելով և ավելացրել, որ «ցանկանում էր ավելի լավ ներքնազգեստ հագնել»։ Այս դեպքը ավստրալիական «Nine Network»-ի կողմից համարվել է «Ավստրալիայի հեռուստատեսությամբ ցուցադրված ամենաանհարմար պահը» ։
Հոուքինսը Վիետնամում եղել է «Միսս Տիեզերք 2008» գեղեցկության մրցույթի ժյուրի։
Հեռուստատեսային գործունեություն
2004 թվականին՝ «Մելբուրնի գավաթի» շրջանում, Հոուքինսը պայմանագիր է կնքել «Seven Network»-ի հետ։ Նա իր առաջին ելույթում եղել է որպես հրավիրված հաղորդավար և «Great Outdoors» ցանցի շրջանակներում, որտեղ նա հանդիսատեսին ներկայացրել է իր շրջագայությունները։ Որպես «Միսս Տիեզերք» թագակրումն ավարտելուց հետո դարձել է շոուի հերթական հաղորդավար՝ արդյունքում ստանալով «Լոգի 2006» մրցանակը՝ որպես ամենահայտնի նոր տաղանդավոր կին։ Այս մրցանակը չեղարկվել է 2009 թվականին՝ բարձր բյուջեի և տնտեսական ճգնաժամի պատճառով։
Հոուքինսը եղել է Ավստրալիայի «Դարձրու քեզ սուպերմոդել» շոուի առաջին ժյուրին։ Շոուն մեկնարկել է 2008 թվականի օգոստոսի 6-ին։
Այլ
Հոուքինսն Ավստրալիայում մասնակցել է «Պարիր աստղերի հետ» շոուի չորրորդ եթերաշրջանին և եղել է հինգերորդ հայտնի անձը։ 2006 թվականի փետրվարի 15-ին նա մասնակցել է «Պարիր աստղերի հետ» շոուին (ավստրալիական տարբերակ) և շահել 2000 դոլար։
Հոուքինսը նկարագրվում է որպես ավստրալիացի նկարիչ և լուսանկարիչ Գայ Սեբաստիանի մուսա, որը «Սեր վերելակ» սինգլի հիման վրա նկարահանել է երաժշտական տեսահոլովակ։ Հետագայում նա նկարահանել է երրորդ ալբոմը՝ «Ավելի մոտ արևին»։
Հոուքինսը նկարահանվել է Դոնալդ Թրամփի հետ «Աշակերտ» ֆիլմում՝ ունենալով ոչ մեծ դեր։ Նկարահանող անձնակազմի հետ ունեցած կոնֆլիկտի պատճառով նա հրաժարվել է մարմնավորելու Սոֆի Սոլանդրեսին «Վարդագույն հովազ 2» ֆիլմում։ Արդյունքում այդ դերը տրվել է «Միսս Աշխարհ» և Բոլիվուդյան աստղ Այշվարիա Ռային ։
Հրավեր
Հասարակության կողմից հաջող ընդունելություն ստանալուց հետո Հոուքինսը սկզբում ընդունել է դասընկեր Դանիել Դիբլիի հրավերը, որը 2006 թվականի օգոստոսին նրան հրավիրել է իրեն ուղեկցել ավարտական ​​երեկոյի 12-րդ տարեդարձին նվիրված միջոցառմանը Բատերստ քաղաքում ։ Ավելի ուշ նա հրաժարվել է՝ չցանկանալով գրավել մյուս զույգերի ուշադրությունը։ Այնուամենայնիվ, ավելի ուշ համաձայնել է գնալ նրա հետ։
Անձնական կյանք
Նախկին ատաղձագործ Ջեյքը, ծանոթանալով Ջենիֆերի հետ «Միսս Տիեզերք» գեղեցկության մրցույթում նրա հաղթանակից քիչ ժամանակ առաջ, շարունակել է նրա հետ հարաբերությունները Հոուքինսի՝ Նյու Յորքում անցկացրած մեկ տարի անց Ավստրալիա վերադառնալուց հետո ։
Արտաքին հղումներ
Կատեգորիա:Ավստրալիացի հեռուստահաղորդավարներ Կատեգորիա:Միսս Տիեզերք Կատեգորիա:Գեղեցկության մրցույթի հաղթողներ Կատեգորիա:Ավստրալիացի մոդելներ
Չերնոգլազովկա (գյուղ, Զոլոչևի շրջան)
Չերնոգլազովկա (Чорноглазівка), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1720 թվականին։
2001 թվականի տվյալներով Չերնոգլազովկա գյուղում բնակվում էր 255 մարդ։ Բնակավայրը զբաղեցնում է 1015 կմ² տարածք։ Բնակչության խտությունը կազմում էր 251,23 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Զոլոչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1720 թվականին հիմնադրված բնակավայրեր
Շարթ (նկարիչ)
Շարթ (իսկական անուն ազգանունը՝ Սարգիս Հարությունյան, ), հայ նկարիչ։
Կենսագրություն
Միջնակարգ կրթությունն ստացել է Բեյրութում։ 1947 թվականին եղել է Իտալիայում, ապա հաստատվել Փարիզում, որտեղ սովորել է Գեղեցիկ արվեստների դպրոցում, հաճախել Գառզուի արվեստանոցը։ Առաջին Շարթ. «Սուրբ ընտանիք» 1968 անհատական ցուցահանդեսը կազմակերպվել է 1952 թվականին՝ Բեյրութում։ 1952-1971 թվականներին տարբեր քաղաքներում (Փարիզ, Նյու Յորք, Միլան, Բրյուսել և այլն) ունեցել է 30 անհատական ցուցահանդես, շահել 6 խոշոր մրցանակ։ Շարթը բնության մարդկային բնավորությունների, ձևի ու լույսի վերարտադրման նուրբ վարպետ է։ Նրա հերոսները ընդգծված անհատականություններ են, մեղմ ու բանաստեղծական («ճակնդեղ հավաքողը», 1956, «Ծխամորճով երիտասարդ ձկնորսը», 1960, «Գլխարկով գյուղացին», 1962, «Նստած կինը», 1963)։ Մեծ եղեռնի ողբերգությունը եղել է նկարչին մշտապես հուզող թեմաներից. «Դեյր էզ Զորում» 1963-1964, «Կանայք գաղթի ճանապարհին» 1968, «Մտորում» 1968։ Շարթի աշխատանքները գտնվում են Փարիզի, Վենետիկի, Երուսաղեմի, ԱՄՆ-ի տարբեր քաղաքների և այլ թանգարաններում։
Ծանոթագրություններ
Կատեգորիա:Հայ նկարիչներ
Պոլյուխնո
Պոլյուխնո (Полюхне), գյուղ Ուկրաինայի Վոլինի մարզի Գորոխովի շրջանում։
2001 թվականի տվյալներով Պոլյուխնո գյուղում բնակվում էր 188 մարդ։ Բնակավայրը զբաղեցնում է 7,97 կմ² տարածք։ Բնակչության խտությունը կազմում էր 23,59 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Գորոխովի շրջանի բնակավայրեր Կատեգորիա:Ուկրաինայի գյուղեր
Հովհաննես Ծովիկյան
Հովհաննես Ծովիկյան, հայ գրական-մշակութային գործիչ։
Ծանոթագրություններ
Կատեգորիա:Ամերիկահայ արձակագիրներ Կատեգորիա:Հայ մշակութային գործիչներ
Բադին (Տփղիսի քաղաքապետ)
Բադին (նաև Շադին), հայազգի միջնադարյան պետական գործիչ, Տփղիսի քաղաքագլուխ  ։
Բադինի մասին կենսագրական տվյալները շատ քիչ են։ Հայտնի է, որ նա եղել է Տփղիսի (Թբիլիսի) քաղաքապետ 12-րդ դարի երկրորդ կեսին, երբ Վրաստանում սկսվել էր մոնղոլների դեմ ապստամբություն (1259 - 1260)։ Այդ ժամանակ թագավորում էին Գիեորգի Լաշայի որդի Դավիթ Է. Ուլուն (1247-1270) և Ռուսուդանի որդի Դավիթ Զ. Նարինը (1230 - 1293)  ։
Ծանոթագրություններ
Կատեգորիա:Թբիլիսիի հայազգի քաղաքապետներ Կատեգորիա:Հայ պետական գործիչներ